Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: képviselő-testület a 20/1997. (VI. 4.) számú rendeletével az
Paragraph Index: 594

(1) és (2) bekezdésben garantált művelődéshez való jog nem sérült, mivel az önkormányzat az oktatást más intézményeiben biztosította. Nyilvánvaló azonban, hogy az érintett gyermekek és szüleik egy részének a döntés jelentős sérelmet okozott. Az önkormányzat által elhatározott iskolabezárás megfelelt az államháztartási törvény 90. § (1) bekezdés c) pontban meghatározott esetének, mivel a döntés arra alapult, hogy a feladat más intézményben hatékonyabban látható el. Az önkormányzat eljárása azonban nem felelt meg az Áht. azon rendelkezéseinek, melyek szerint a közintézmények alapításról és megszüntetésről okirattal kell intézkedni. A közigazgatási hivatal a döntést követően az okirat hiányát észrevételezte, a pótlásra határidőt állapított meg. A hivatalvezető az országgyűlési biztosnak szóló válaszában megjegyezte, hogy a formai hiba a döntés végrehajtását nem befolyásolja. A közigazgatási hivatal vezetője is megállapította, hogy Tatabánya Megyei Jogú Város Közgyűlésének döntése jogszabályt nem sértett. Az intézmény megszüntetése és átszervezése kapcsán az intézmény alkalmazotti közösségével, az Iskolaszék, a diákönkormányzat képviselőivel az egyeztetések megtörténtek, véleményüket az önkormányzat beszerezte. Az Arany János Általános Iskola mint intézmény megszüntetése a képviselő-testület mérlegelési jogkörében hozott döntés. Az eljárás során a testület a jogszabályi előírásoknak eleget tett. Az intézményhálózatot érintő alapítói elhatározásoknál a feladatellátás hatékonyságát és az adott költségvetési keret célszerű felhasználását a döntésnél egyaránt figyelembe vették. Annak vizsgálatára, hogy a konkrét kérdésben felmerülhet-e a kizárás kérdése, a közigazgatási hivatal nem jogosult; nem vizsgálhatja azt, hogy az adott döntésnél a képviselők személyükben elfogultak vagy érdekeltek voltak-e. A testületet nem kötelezheti arra, hogy ilyen irányú bejelentés esetén a képviselőtársukat a döntésből kizárják. Mindezekkel a jogosítványokkal az adott testület rendelkezik. A közigazgatási hivatal tehát az ügyben a sérelmezett testületi eljárás és döntéshozatal ellenőrzése során törvényességi észrevétel alapjául szolgáló körülményt nem talált, észrevételt nem tett. A tatabányai Arany János Általános Iskola megszüntetésével kapcsolaban folytatott vizsgálat során az országgyűlési biztos alkotmányos emberi jogokkal kapcsolatos visszásságot nem tárt fel. OBH 5920/1996., OBH 10565/1997. II. A rádiózásról és televíziózásról szóló 1996. évi I. tv. 23. §

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes